b'\n_START_ARTICLE_\nRutare dinamic\xc4\x83 (adaptiv\xc4\x83)\n_START_SECTION_\nEvolu\xc8\x9bia protocoalelor de rutare\n_START_PARAGRAPH_\nProtocoalele de rutare dinamic\xc4\x83 (adaptiv\xc4\x83) au fost utilizate \xc3\xaen re\xc8\x9bele de calculatoare de la \xc3\xaenceputul anilor 1980. Prima versiune a protocolului de rutare dinamic\xc4\x83 RIP a fost lansat \xc3\xaen 1982, dar unele elemente din algoritmii de baz\xc4\x83 a acestui protocol au fost utilizate pe ARPANET \xc3\xaenc\xc4\x83 din 1969._NEWLINE_Re\xc8\x9belele de telecomunica\xc8\x9bie au evoluat \xc8\x99i au devenit mai complexe, ceea ce a dus la apari\xc8\x9bia noilor protocoale de rutare. _NEWLINE_Unul dintre cele mai vechi protocoale de rutare a fost Routing Information Protocol (RIP). RIP a evoluat \xc3\xaentr-o versiune mai nou\xc4\x83 RIPv2. Cu toate acestea, versiunea mai nou\xc4\x83 a RIP nu este scalabil\xc4\x83 pentru a fi implementat\xc4\x83 \xc3\xaen re\xc8\x9bele mari. Pentru a satisface aceste cerin\xc8\x9be, au fost create dou\xc4\x83 protocoale avansate de rutare:  Open Shortest Path First (OSPF) \xc8\x99i  Intermediate System-to-Intermediate System (IS-IS). Apoi Cisco a dezvoltat Interior Gateway Routing Protocol (IGRP) \xc8\x99i Enhanced IGRP (EIGRP), care, de asemenea, pot fi implementate \xc3\xaen re\xc8\x9bele de scar\xc4\x83 larg\xc4\x83. _NEWLINE_\xc3\x8en plus, a ap\xc4\x83rut necesitatea de a asigura interconectarea dintre diferite re\xc8\x9bele \xc8\x99i asigurarea opera\xc8\x9biilor de rutare dintre ele. Protocolul Border Gateway Routing (BGP) este acum utilizat \xc3\xaentre furnizorii de servicii Internet, precum \xc8\x99i \xc3\xaentre furnizorii de servicii Internet \xc8\x99i clien\xc8\x9bii priva\xc8\x9bi pentru a face schimb de informa\xc8\x9bii de rutare. _NEWLINE_Odat\xc4\x83 cu apari\xc8\x9bia a mai multor dispozitive care au nevoie de o adres\xc4\x83 IP, spa\xc8\x9biul de adrese IPv4 este aproape epuizat. Astfel, a ap\xc4\x83rut IPv6. Pentru a sprijini comunicarea bazat\xc4\x83 pe IPv6, au ap\xc4\x83rut noi versiuni de protocoale de rutare.'